SISB โรงเรียนที่น่าลงทุน.!
หุ้นบริษัท เอสไอเอสบี จำกัด (มหาชน) หรือ SISB เป็นหุ้นโรงเรียนน้องใหม่ตัวแรกของตลาดหุ้นไทย ที่ถูกท้าทายว่า “น่าลงทุน” หรือไม่..พร้อมถูกรับน้องผ่านโซเชียลมีเดีย เรื่องราคาไอพีโอ 5.20 บาท..แพงเว่อร์.!? จาก P/E สูงปรี๊ดเกือบ 60 เท่า..!!
26 พ.ย. 2561

สำนักข่าวรัชดา
หุ้นบริษัท เอสไอเอสบี จำกัด (มหาชน) หรือ SISB เป็นหุ้นโรงเรียนน้องใหม่ตัวแรกของตลาดหุ้นไทย ที่ถูกท้าทายว่า “น่าลงทุน” หรือไม่..พร้อมถูกรับน้องผ่านโซเชียลมีเดีย เรื่องราคาไอพีโอ 5.20 บาท..แพงเว่อร์.!? จาก P/E สูงปรี๊ดเกือบ 60 เท่า..!!
แต่อีกปรากฏการณ์ตรงกันข้าม..นักลงทุนสถาบันแห่จองซื้อล้นเกือบ 14 เท่า จากจำนวนที่ได้รับการจัดสรร 110 ล้านหุ้น จึงเป็นโจทย์ที่น่าขบคิดว่า หาก “หุ้นแพง หุ้นไม่ดี”..แต่ทำไมจึงเป็นที่หมายปองของนักลงทุนสถาบัน จนแห่จองซื้อล้นทะลักขนาดนี้.!?
สิ่งที่เห็นและจับต้องได้คือ ผลประกอบการ SISB เติบโตทุกปี ที่สำคัญอัตรากำไรขั้นต้นมีอัตราสูงเกือบ 40% จากปี 2558 อัตรากำไรขั้นต้น 34.53% ปี 2559 อยู่ที่ 39.23% ปี 2560 อยู่ที่ 33.43% และงวด 9 เดือนที่ผ่านมา อยู่ที่ 38.79%
อีกตัวเลขสำคัญคือกำไรก่อนหักดอกเบี้ย ภาษีเงินได้ ค่าเสื่อมราคาและค่าตัดจำหน่าย (EBITDA) เติบโตทุกปี จากปี 2558 อยู่ที่ 90.63 ล้านบาท ปี 2559 อยู่ที่ 122.08 ล้านบาท ปี 2560 อยู่ที่ 149.33 ล้านบาท ล่าสุด 9 เดือนอยู่ที่ 187.69 ล้านบาท ขณะที่กำไรสุทธิปี 2558 อยู่ที่ 50.43 ล้านบาท ปี 2559 อยู่ที่ 69.83 ล้านบาท ปี 2560 อยู่ที่ 17.92 ล้านบาท ล่าสุดงวด 9 เดือน อยู่ที่ 71.54 ล้านบาท
จุดที่น่าสนใจของ SISB ไม่เพียงแค่อดีต..แต่อยู่ที่การเติบโตของรายได้ในอนาคต ที่มีจำนวนนักเรียนเข้าใหม่ทุกปี เมื่อหักจำนวนเข้าและออกสุทธิแล้วจะมีนักเรียนเพิ่มใหม่ 250 คนต่อปี (ค่าเฉลี่ยต่อหัวนักเรียน 1 คน ประมาณ 400,000 บาทต่อปี) นั่นหมายถึงรายได้เพิ่มขึ้นปีละ 100 ล้านบาท
ส่วนรายได้รอรับรู้ล่วงหน้า (ตามมาตรฐานบัญชีใหม่) คือรายได้จากค่าธรรมเนียมแรกเข้าและค่าธรรมเนียมในการศึกษา มีการทยอยรับรู้อย่างต่อเนื่อง นั่นทำให้ SISB มีรายได้ประจำสม่ำเสมอต่อเนื่อง (Recurring Income) ที่นักลงทุนหลายคนอาจไม่รู้หรืออาจมองข้ามไป..
ที่สำคัญความสามารถรองรับนักเรียนได้มากถึงกว่า 4,000 คน ภายใน 3-5 ปีข้างหน้า จากปัจจุบันอยู่ที่ระดับ 2,400 คน..นั่นหมายถึงคำตอบว่าจะเติบโตอีกเท่าตัวใช่หรือไม่..นี่ยังไม่รวมความเป็นแบรนด์ SISB ที่ขยายตัวไปสู่ภูมิภาคช่วง 2-3 ปีนี้อีกด้วย..
กลับมาสู่คำถามหลัก..ทำไมราคาไอพีโอต้อง 5.20 บาท เกิดจากการสำรวจความต้องการซื้อหลักทรัพย์ (Book Building) จากนักลงทุนสถาบันต่าง ๆ..แน่นอนด้วย P/E เกือบ 60 เท่า จึงเป็นที่ค้านสายตานักลงทุนอยู่ไม่น้อยทีเดียว.!?
..แต่ข้อเท็จจริงที่ไม่อาจปฏิเสธได้คือตัวเลขการเติบโตของกำไร..และนำไปสู่เม็ดเงินปันผล (นโยบายจ่ายปันผลไม่ต่ำกว่า 40% กำไรสุทธิ) ที่เพิ่มขึ้นตามไปด้วย..!
ที่สำคัญด้วยความเป็น “หุ้นโรงเรียน” ทำให้เงินปันผลของ SISB ไม่ต้องจ่ายภาษีอีกต่างหาก..!!
เมื่อดูจากคาแร็กเตอร์หุ้น SISB แน่นอนราคาหุ้นอาจดูไม่หวือหวาหรือเหมาะกับการเก็งกำไรมากนัก แต่เหมาะสำหรับ “นักลงทุนระยะกลางหรือยาว” ที่ต้องการสร้างภูมิคุ้มกันพอร์ตลงทุนของตัวเอง..!?
นี่แหละ..คือคำตอบที่ว่าทำไม “ตัวเลขนักลงทุนสถาบันแห่จองซื้อมากกว่าส่วนที่ได้รับเกือบ 14 เท่า” ไม่ต้องพูดมาก..เจ็บคอ..!??
…อิ อิ อิ..